CELEX: 52020DP0214
Language: lt
Date: 1600214400000
Title: Europos Parlamento sprendimas neprieštarauti 2020 m. liepos 14 d. Komisijos deleguotajam reglamentui, kuriuo Europos Parlamento ir Tarybos reglamentas (ES) Nr. 648/2012 papildomas nuostatomis dėl mokesčių, kuriuos Europos vertybinių popierių ir rinkų institucija taiko trečiosiose šalyse įsteigtoms pagrindinėms sandorio šalims (C(2020)4891 – 2020/2720(DEA))

2021 9 22   
            
            
               LT
            
            
               Europos Sąjungos oficialusis leidinys
            
            
               C 385/177
            
         
      P9_TA(2020)0214
      Neprieštaravimas deleguotajam aktui: mokesčiai, kuriuos ESMA taiko trečiosiose šalyse įsteigtoms pagrindinėms sandorio šalims
      Europos Parlamento sprendimas neprieštarauti 2020 m. liepos 14 d. Komisijos deleguotajam reglamentui, kuriuo Europos Parlamento ir Tarybos reglamentas (ES) Nr. 648/2012 papildomas nuostatomis dėl mokesčių, kuriuos Europos vertybinių popierių ir rinkų institucija taiko trečiosiose šalyse įsteigtoms pagrindinėms sandorio šalims (C(2020)4891 – 2020/2720(DEA))
      (2021/C 385/25)
      
         Europos Parlamentas,
      
                  —
               
               
                  atsižvelgdamas į Komisijos deleguotąjį reglamentą (C(2020)4891),
               
            
                  —
               
               
                  atsižvelgdamas į Komisijos 2020 m. liepos 14 d. laišką, kuriame ji prašo Parlamento pareikšti, kad jis neprieštaraus minėtam deleguotajam reglamentui,
               
            
                  —
               
               
                  atsižvelgdamas į Ekonomikos ir pinigų politikos komiteto 2020 m. rugsėjo 2 d. laišką Komitetų pirmininkų sueigos pirmininkui,
               
            
                  —
               
               
                  atsižvelgdamas į Sutarties dėl Europos Sąjungos veikimo 290 straipsnį,
               
            
                  —
               
               
                  atsižvelgdamas į 2012 m. liepos 4 d. Europos Parlamento ir Tarybos reglamentą (ES) Nr. 648/2012 (1) dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų, ypač į jo 25d straipsnio 3 dalį ir 82 straipsnio 6 dalį,
               
            
                  —
               
               
                  atsižvelgdamas į Darbo tvarkos taisyklių 111 straipsnio 6 dalį,
               
            
                  —
               
               
                  atsižvelgdamas į Ekonomikos ir pinigų politikos komiteto rekomendaciją dėl sprendimo,
               
            
                  —
               
               
                  atsižvelgdamas į tai, kad per Darbo tvarkos taisyklių 111 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2020 m. rugsėjo 15 d., nebuvo pareikšta prieštaravimų,
               
            
                  A.
               
               
                  kadangi keliuose deleguotuosiuose aktuose, kurie turi būti priimti pagal neseniai iš dalies pakeistą Reglamentą (ES) Nr. 648/2012 (ERIR), nurodoma, kaip ERIR taisyklės bus taikomos trečiųjų šalių pagrindinėms sandorio šalims (PSŠ), teikiančioms paslaugas Sąjungos įmonėms; kadangi tais deleguotaisiais aktais bus įgyvendinami didesni Europos vertybinių popierių ir rinkų institucijos (ESMA) įgaliojimai; kadangi trečiųjų šalių pagrindinėms sandorio šalims, kurios laikomos sistemiškai svarbiomis Sąjungos arba bet kurios jos valstybės narės finansiniam stabilumui, turėtų būti taikomi specialūs reikalavimai ir sustiprinta ESMA priežiūra, siekiant užtikrinti vienodas sąlygas su Sąjungos pagrindinėmis sandorio šalimis ir užtikrinti Sąjungos finansų sistemos stabilumą;
               
            
                  B.
               
               
                  kadangi 25d straipsniu Komisijai suteikiami įgaliojimai priimti deleguotąjį aktą, kuriuo būtų nustatyta išsamesnė informacija apie mokesčius, kuriuos ESMA turėtų taikyti trečiųjų šalių pagrindinėms sandorio šalims, kad būtų padengtos visos jos patirtos užduočių pripažinimo ir vykdymo išlaidos, susijusios su trečiųjų šalių pagrindinėmis sandorio šalimis;
               
            
                  C.
               
               
                  kadangi šis deleguotasis reglamentas turėtų įsigalioti skubos tvarka siekiant užtikrinti, kad trečiųjų šalių pagrindinės sandorio šalys adekvačiai, laiku ir tinkamai prisidėtų prie ESMA finansavimo;
               
            
               
                  1.
               
               
                  pareiškia, jog neprieštarauja šiam deleguotajam reglamentui;
               
            
               
                  2.
               
               
                  paveda Pirmininkui perduoti šį sprendimą Tarybai ir Komisijai.
               
            
         (1)  OL L 201, 2012 7 27, p. 1.